Source: http://csmbucuresti.ro/arhiva/?start=45
Timestamp: 2017-09-25 16:57:25+00:00

Document:
Minihandbal feminin – turneul final. Inca o performanta CSMB: ”Tigrisoarele" sunt în finala!
Cele mai mici handbaliste din ”Familia Tigroaicelor” au dat lovitura la turneul final al Campionatului Național de minihandbal. Micuțele jucătoare antrenate de Constanța Stanciu, Diana Butulescu, Adina Aruxandei s-au calificat în finala competiției, urmând să joace duminică, de la ora 12:00, pentru medaliile de aur cu CSȘ 2 București. Este cel de-al patrulea podium al secției de handbal a CSMB în acest sezon, după titlurile cucerite la senioare, junioare I și juniori III. Sâmbătă seara, în semifinale, CSM București a reușit un meci perfect cu HC Univ FEFS Craiova, pe care l-a câștigat cu 16-12 (7-6). ”Fetele s-au mobilizat extraordinar. Și-au dorit foarte mult să ajungă în finală”, a declarat antrenoarea Constanța Stanciu.
Minihandbal feminin – turneul final. ”Tigrisoarele” sunt la un pas de finala
Cele mai mici handbaliste din ”Familia Tigroaicelor CSMB” s-au calificat în semifinalele Turneului final al Campionatului Național de minihandbal, competiție ce se desfășoară la Mediaș. Echipa Capitalei a încheiat pe locul doi grupa principală A și va juca pentru intrarea în finală cu HC Univ FEFS Craiova (sâmbătă, ora 19:00). După ce au cedat vineri seara, în primul meci din grupa principală A, 11-12 (7-7) cu ACS Ok Onești, ”Tigrișoarele” și-au asigurat locul în semifinale prin victoria de sâmbătă dimineață, 19-9 (7-3) cu CSM Ploiești. ”Șansele în meciul cu echipa din Craiova sunt 50-50. Dacă fetele vor juca așa cum au făcut-o în partida cu CSM Ploiești atunci putem spera la finală”, a declarat antrenoarea Constanța Stanciu.
Handbal masculin . ”Tigrisorii”, locul 5 la turneul final al juniorilor 2!
”Tigrișorii” din echipa de juniori 2 a CSM București au încheiat pe locul cinci turneul final al Campionatului Național de la Bacău, după ce au învins în meciul pentru locurile 5-6 echipa HCM Constanța, scor 29-27 (13-11). ”A fost un meci dramatic. Am condus de la început până după jumătatea reprizei secunde. Constănțenii ne-au egalat și s-au desprins la 24-21, când mai erau 9 minute de joc. Am cerut time-out și am întors jocul. Este o victorie mare, suntem fericiți. Acest loc cinci este foarte bun pentru noi în condițiile în care am avut în lot cinci jucători de la juniori trei, dintre care numai trei pot fi folosiți într-un meci. Au terminat meciul cu HCM Constanța epuizați, abia mai putea alerga. Vreau să-i felicit și pe această cale pentru modul cum s-au mobilizat”, a declarat antrenorul Alexandru Cristea.
Rugby. ”Tigrii” au pus umarul la victoria nationalei cu Spania
Trei jucători de la CSM Olimpia București s-au aflat vineri pe teren la meciul de debut al primei reprezentative de rugby a României la World Nations Cup, competiție găzduită de Stadionul Arcul de Triumf în perioada 12-21 iunie. Tricolorii s-au impus cu 35-9, iar ”Tigrii” au contribuit din plin la acest succes. Selecționerul Lynn Howells a început în formula de start cu Florin Vlaicu, pe postul de centru, transformerul de la CSM București punând pe tabelă mai mult de jumătate din punctele naționalei României.
Handbal masculin – Turneul final J2. ”Tigrisorii” joaca pentru locurile 5-6
”Tigrișorii” din echipa de juniori 2 a CSM București au câștigat ultimul meci din grupă la Turneul final al Campionatului Național de la Bacău și vor juca pentru locurile 5-6. Vineri, jucătorii antrenați de Alexandru Cristea și Florin Apostol au învins pe Potaissa Turda cu 26-25 (12-11), la capătul unui meci mare făcut de ”Tigrișori”. Principali marcatori ai CSMB au fost Aron Dedu 8 și Alexandru George 7. ”Mă bucur pentru acești copii, pentru modul în care au jucat în ultimul meci din grupă. Avem o echipă tânără, cu cinci jucători de la juniori 3, iar acest lucru se simte. Poate că dacă am fi jucat în grupa cealaltă am fi avut posibilitatea de a fi un pic mai sus, dar pentru noi este o performanță că am ajuns aici”, a declarat antrenorul Alexandru Cristea.
Minihandbal feminin – turneul final. ”Tigrisoarele” au castigat grupa si sunt la o victorie de semifinale
Cele mai mici handbaliste din ”Familia Tigroaicelor CSMB” au încheiat cu ictorii pe linie grupa preliminară de la turneul final de minihandbal, competiție ce se desfășoară la Mediaș. Echipa Capitalei a câștigat și al treilea meci din Grupa B, vineri dimineață, cu HC Arsenal Tăureni: scor 15-7. După această fază, primele două clasate din grupele A și B au format o nouă grupă de patru, în care se promovează cu punctele din meciurile directe. Astfel, CSM București și United Galați (Grupa B) vor forma o grupă alături de ACS OK Onești și CSM Ploiești (Grupa A). ”Tigrișoarele” pornesc cu 3 puncte, la fel ca și ACS OK Onești, iar celelalte două formații fără niciun punct. Vineri după amiază (16:45), CSM București va întâlni echipa ACS Ok Onești. ”Dacă vom câștiga avem locul asigurat între primele patru. Dacă nu, vom mai avea o șansă în cel de-al doilea meci, cu CSM Ploiești”, a declarat antrenoarea Constanța Stanciu.
Rugby. ”Tigrii” dau atacul în Cupa Regelui. CSM, in grupa cu Dinamo si cu Timisoara
La finele acestei săptămâni debutează o nouă competiție oficială în rugbyul românesc: Cupa Regelui. Pentru trofeu se vor bate exact aceleași șase echipe din Superliga CEC Bank. Conform tragerii la sorți de la începutul acestei săptămâni, competitoarele au fost împărțite în două grupe. ”Tigrii” fac parte din Grupa A, alături de Dinamo București și de Timișoara Saracens RCM UV.
Minihandbal feminin – turneul final. ”Tigrisoarele” merg ceas: doua victorii intr-o zi
Cele mai mici handbaliste din ”Familia Tigroaicelor CSMB” au debutat perfect la turneul final de minihandbal, competiție ce a început joi la Mediaș. Echipa Capitalei a câștigat ambele meciuri disputate în prima zi: 14-4 cu AS Leu Gearmata și 14-12 cu CS United Galați. În urma acestor rezultate și indiferent de rezultatul de vineri, cu HC Arsenal Tăureni, CSM București va rămâne în lupta pentru medalii.
Rugby. Succes, ”Tigrilor”, la World Nations Cup!
Prima reprezentativă de rugby a României debutează vineri la World Nations Cup (fosta IRB Nations Cup), iar în lotul anunțat pentru meciul cu Spania – Stadion Arcul de Triumf, ora 20:00 – se află și doi jucători de la CSM Olimpia București. Este vorba despre mijlocașul la grămadă Florin Surugiu și despre centrul Florin Vlaicu. Și unul, și celălalt sunt jucători cu vechime în tricoul ”Stejarilor”. Surugiu are 47 selectii și 10 puncte marcate (debut în 2008: România-Uruguay, IRB Nations Cup), iar Vlaicu deține 77 de selecții, cu 565 puncte (debut în 2006: Ucraina- România, CEN).

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM